Alfonsas Lidžius

Alfonsas Lidžius (g. 1942 m. kovo 27 d. Grąžjūryje, Šilalės raj.) – fizikos mokytojas, savivaldybininkas, Lietuvos ir Joniškio rajono politinis veikėjas.

 Biografija 
1971 m. baigė Šiaulių K. Preikšo pedagoginį institutą. 1992–2003 m. Gataučių pagrindinės mokyklos direktorius, 1999–2003 m. Gataučių seniūnijos švietimo – kultūros centro direktorius.

Nuo 1990 m. LDDP, nuo 2001 m. Lietuvos socialdemokratų partijos narys.

1995–1997 m., 1997–2000 m. (LDDP sąraše), 2003–2007 m. (LSDP) ir nuo 2007 m. Joniškio rajono savivaldybės tarybos narys. 2003–2005 m. Joniškio rajono savivaldybės mero pavaduotojas, 2005–2007 m. meras.

Vedęs, žmona Felicija, vaikai: Egidijus, Arnoldas, Asta ir Vaidotas.

Kategorija:Joniškio merai
Kategorija:Lietuvos pedagogai